קסם של הורים

ערך זה עוסק בסדרת אנימציה משנת 2001. אם התכוונתם לסדרת לייב אקשן המבוססת על הסדרה, ראו .
| --- | --- |
לוגו התוכנית כפי שהופיע בדיבוב של אולפני אלרום
לוגו התוכנית כפי שהופיע בדיבוב של אולפני אלרום
 מבוסס על:  קסם של הורים
 שיר הנושא:  "קסם של הורים" - בוץ' הארטמן
 סוגה:  קומדיה אנימציה ילדים פנטזיה
 יוצרים:  בוץ' הארטמן
 כותבים:  בוץ' הארטמן
 בימוי:  בוץ' הארטמן
 מדבבים:  טרה סטרונג, דארן נוריס, סוזן בלקסיל, גריי דלייסל, קרלוס אלזרקוי, פרנקי מוניז, ג'יסון מרסדן, איברהים הנף מוחמד, גארי לרוי גריי, ג'ים וורד, פייט אברהמס, טום קני, אדם וסט, קווין מייקל ריצ'רדסון, דיאון קוון.
 מדבבים בעברית:  שיר כהן, דנה סמו, דקלה הדר, ספיר דרמון, עדן גמליאל, ניסו שליו, טליה ברקאי, אמנון וולף, אלי לולאי, אלדד פריבס, הדר שחף-מעיין, דורית טל שלו, לורן סביר, נעמה אוזן, גדי לוי, אורלי קטן, ערן מור, עמי מנדלמן, סער בדישי, גילן שחף, מתי אטלס, יובל סגל, מייה קדוש, עדי ארד
 פרסים:  זכתה בשלושה פרסי אמי בטקס ה-KCA של ניקלודיאון
 פסקול:  בוץ' הארטמן
 ארץ מקור:  ארצות הברית ארצות הברית קנדה קנדה
 שפות:  אנגלית עברית ערבית רוסית
 מקום התרחשות:  קליפורניה
 מספר עונות:  10
 מספר פרקים:  172
 תוכנית המשך:  באנסן הוא מפלצת קסם של הורים: מוזר למדי קסם של הורים: משאלה חדשה
 הפקה
 מפיק:  בוץ' הארטמן
 מפיקים בפועל:  בוץ' הארטמן
 חברת הפקה:  ניקטונס ניקלודיאון
 הפצה:  נטפליקס
 עורכים:  בוץ' הארטמן
 צלמים:  בוץ' הארטמן
 מוזיקה:  בוץ' הארטמן
 אורך פרק:  22 דקות 11 דקות
 שידור
 רשת שידור:  ניקטונס ניקלודיאון נטפליקס
 רשת שידור בישראל:  ערוץ הילדים (תרגום) ניקלודיאון (דיבוב, עונות 5-10) ערוץ דיסני (דיבוב, עונות 1–5) זום (עונות 1–5; שידורים חוזרים) ערוץ ג'וניור (פרקים 1–26; שידורים חוזרים) Zoom Toon (פרקים 27–69, שידורים חוזרים) אל על (פרקים 1–5; וידאו על פי דרישה) נטפליקס (עונה 7)
 פורמט (תמונה):  480i (4:3 SDTV) (2001-12) 1080i (16:9 HDTV) (2013-17)
 פורמט (קול):  דולבי דיגיטל
 תקופת שידור מקורית:  30 במרץ 2001 – 26 ביולי 2017
 תקופת שידור בישראל:  6 בספטמבר 2002 – 2016
 קישורים חיצוניים
 דף התוכנית ב-IMDb
קסם של הורים (בשידור העונות הראשונות בארץ, כששודרה בתרגום בלבד בערוץ הילדים נקראה הסדרה "הורים גנובים"; באנגלית: The Fairly OddParents; בתרגום לעברית: "ההורים המוזרים למדי"; באנגלית מתקיים משחק מילים ל'פיות סנדקיות') היא סדרת אנימציה אמריקאית שנוצרה על ידי בוץ' הארטמן עבור ערוץ ניקלודיאון. מקורה של הסדרה בסדרת סרטונים קצרים בתוכנית "Oh Yeah! Cartoons"; לאחר שסדרת הסרטונים הסתיימה, היא הפכה לסדרת טלוויזיה. הסדרה הופקה על ידי אולפני פרדרייטור. ארבע העונות הראשונות של הסדרה, כמו כן החצי הראשון של עונתה החמישית, מופצות על ידי חברת ההנפשה הקנדית "נלבנה", בעוד ששאר פרקי הסדרה מופצים על ידי ניקלודיאון.
הסדרה היא הפופולרית ביותר בערוץ לאחר בובספוג מכנסמרובע והפינגווינים ממדגסקר. ההומור בסדרה הוא בחלקו הגדול סאטירי, אך קיימים גם מאפיינים של סלפסטיק, והיא עמוסה בהתייחסויות ומחוות לתרבות פופולרית. הסדרה הייתה מועמדת בטקס ה-KCA, וזכתה בשלושה פרסי אמי. [דרוש מקור]
הצלחתה של הסדרה הובילה ליצירת מספר סרטי טלוויזיה המבוססים עליה. חוקרת התרבות הפופולרית שרה ביינט-וייזר, בספרה "Kids rule!: Nickelodeon and consumer citizenship", מצביעה על כך שדמויות המבוגרים בסדרה הן כל כך שוליות לעומת דמויות הילדים, שהן "עשויות קרטון חד-ממדי". כמו כן, את ההומור בסדרה היא מתארת כקאמפ מכוון.
בפברואר 2012 החל שידור הסדרה בערוץ ניקלודיאון בדיבוב לעברית (מהעונה החמישית) על ידי אולפני דאבי דאב, תחת השם "קסם של הורים", לאחר ששודרה תחת שם זה ללא דיבוב מאז ראשית הקמת הערוץ בארץ, וזכתה להצלחה רבה יותר. כחלוף חודש, הסדרה עלתה לשידור גם בערוץ דיסני הישראלי; הפרקים ששודרו בערוץ דיסני שייכים לעונות שהופצו על ידי נלוונה, והדיבוב, שהופק על ידי אולפני אלרום, הוא שונה מזה של העונות החדשות יותר בניקלודיאון. החל מה-11 ביוני 2017, שידורים חוזרים של הדיבוב של אולפני אלרום החלו בערוץ זום; החל מה-7 בפברואר 2021, 26 הפרקים הראשונים מהדיבוב של אולפני אלרום משודר בערוץ ג'וניור בשידורים חוזרים, כאשר שאר הפרקים שודרו לזמן קצר בערוץ הבת של זום, Zoom Toon, ב-2022. בנוסף, חמשת הפרקים הראשונים של הסדרה זמינים לצפייה בספריית הוידאו על פי דרישה של אל על. ב-2023 העונה השביעית של הסדרה עלתה לנטפליקס, וכמו כן נוסף גם הדיבוב של אותה עונה.
ב-8 בפברואר 2018 הודיע הארטמן שהוא עוזב את ניקלודיאון, ולאחר מכן נודע כי הרשת החליטה לסיים את הסדרה.
ב-24 בפברואר 2021, הוכרז על אתחול לייב אקשן לסדרה. האתחול, הנקרא "קסם של הורים - מוזר למדי", עלה לשירות פרמאונט+ ב-2022, ובהמשך שודר גם בערוץ TeenNick בישראל.
ב-23 בפברואר 2024, הוכרזה סדרת המשך בשם "קסם של הורים - משאלה חדשה". הסדרה החלה להיות משודרת בניקלודיאון החל מה-20 במאי 2024.